Call Me by Your Name (filem)

Call Me by Your Name nggih punika filem drama Amérikah Sarékat ingkang dipundamel taun 2017, kaarahaken déning Luca Guadagnino kanthi juru damel Emilie Georges, Luca Guadagnino, James Ivory, Marco Morabito, Howard Rosenman, Peter Spears, lan Rodrigo Teixeira. Skénario kagem filem punika dipun anggit déning Walter Fasano, Luca Guadagnino, lan James Ivory. Wondéné para juru paraga ingkang kapracaya maragani filem punika antawisipun Timothée Chalamet, Armie Hammer, Michael Stuhlbarg, Amira Casar, Esther Garrel, lan Victoire Du Bois.

Filem Call Me by Your Name kaping pisan kapirsan wonten adicara Festival Film Sundance ing surya 22 Januari 2017 lan dipunbabar ing Britania Raya surya 27 Oktober 2017. Salajengipun, filem punika kababar wonten ing Amérikah Sarékat ing surya 24 November 2017 kanti winatesan, lan surya 19 Januari 2018 kagem sagung pamirsa. Filem punika pikantuk pangalembana saking para pamirsa lan juru kritik.

Juru paraga 

 Timothée Chalamet minangka Elio Perlman
 Armie Hammer minangka Oliver
 Michael Stuhlbarg minangka Lyle Perlman
 Amira Casar minangka Annella Perlman
 Esther Garrel minangka Marzia
 Victoire Du Bois minangka Chiara
 Vanda Capriolo minangka Mafalda
 Antonio Rimoldi minangka Anchise
 Elena Bucci minangka sejarawan seni 1
 Marco Sgrosso minangka sejarawan seni 2

Pangandikanipun juru kritik 
Filem Call Me by Your Name pikantuk pangalembana saking para pamirsa, utaminipun para juru kritik film. Adhedhasar sakin Rotten Tomatoes, filem punika pikantuk angka 95%, saking 298 pambiji, kanti rata-rata 8.7/10. Adhedhsar Metacritic, filem punika pikantuk angka 93 saking 100, adhedhasar saking 51 pambiji, ingkang negesaken bilih film punika dipunakeni sadonya.

Box office 
Filem Call Me by Your Name kasil ngempalaken arta dumugi $18,095,701 saking Amérika Ler lan $23,755,324 saking negari sanesipun. Total jendral arta ingkang makempal saking filem punika dumugi $41,851,025, nglangkungi arta ingkang sampun dipundalaken kagem pandamelan nggih punika $3.5 yuta.

Ing peken pungkasan, pamirsanan winatesan, filem pikantuk kasil dumugi $412,932, nglenggahi papan kaping 14 wonten box office. Nanging, wonten pamirsanan peken pungkasan, filem ngempalaken arta $1,437,889, manggeni papan kapin-21 wonten box office.

Rujukan

Pranala njawi 

 
 
 
 

Film berbahasa Inggris
Film berbahasa Italia
Film berbahasa Prancis
Filem drama
Film romantis
Film Amerika Serikat tahun 2017
Film Amerika Serikat
Film Italia
Film Prancis
Film Brasil
Film LGBT Amerika Serikat
Film LGBT